с тегловно съдържание на волфрам 94 % или повече, с изключение на такива, получени просто чрез синтероване, независимо дали са отрязани до определена дължина или не, понастоящем класирани в кодове по КН ex 8101 99 10 и ex 8515 90 80 (кодове по ТАРИК 8101991010 и 8515908010) („продуктът, предмет на прегледа“).
 (33)
 Продуктът, предмет на прегледа, се използва при заваряване и сходни процеси, включително волфрамово електродъгово заваряване в защитна среда от инертен газ, плазмено електродъгово заваряване и рязане. Тези процеси на обработка се употребяват в редица промишлени сектори, като строителството, корабостроенето, автомобилостроенето, корабното машиностроене, химичната технология, ядрената техника, космонавтиката, нефтопроводите и газопроводите. На основата на физичните и химичните характеристики и заменяемостта на различните видове на продукта от гледна точка на ползвателя всички волфрамови електроди се смятат за един продукт за целите на настоящата процедура.
 2.2. Сходен продукт
 (34)
 Нито една заинтересована страна не представи коментари относно сходния продукт. Следователно, както беше установено при първоначалното разследване, при настоящото разследване в рамките на прегледа с оглед изтичане на срока на действие на мерките бе потвърдено, че продуктът, произвеждан и продаван на вътрешния пазар в КНР, и продуктът, произвеждан и продаван в Съюза от производителите от Съюза, имат еднакви основни физически и технически характеристики и крайни приложения. Поради това те се считат за сходни продукти по смисъла на член 1, параграф 4 от основния регламент.
 3. ВЕРОЯТНОСТ ОТ ПРОДЪЛЖАВАНЕ НА ДЪМПИНГА
 3.1. Предварителни забележки за КНР
 (35)
 В съответствие с член 11, параграф 2 от основния регламент Комисията проучи доколко е вероятно изтичането на срока на действие на мерките да доведе до продължаване или до повторно възникване на дъмпинга от КНР.
 (36)
 Както е посочено в съображения 18 и 19, нито един от китайските производители не оказа съдействие в разследването. Китайските производители не представиха отговори на въпросника, в това число информация за експортните цени и разходи, цените и разходите на вътрешния пазар, капацитета, производството, инвестициите и други. Също така ПКНР и китайските производители не представиха коментари относно доказателствата в досието, включително относно доклада. Поради това се наложи Комисията да използва наличните факти в съответствие с член 18 от основния регламент.
 (37)
 Комисията уведоми китайските органи и двама китайски производители, които заявиха интерес по време на изготвянето на извадката, за прилагането на член 18 от основния регламент и им даде възможност да представят коментари. Не бяха получени коментари, които биха могли да променят прилагането на член 18 от основния регламент.
 (38)
 Въз основа на гореизложеното, в съответствие с член 18 от основния регламент, констатациите във връзка с вероятността от продължаване или повторно възникване на дъмпинга, както е описан по-долу, се основават на наличните факти, по-специално на информацията в искането, на представените от заинтересованите страни становища и на статистическата информация, достъпна в базата данни по член 14, параграф 6 от основния регламент, както и на други публични източници, съответно посочени по-долу.
 3.2. Дъмпинг през разследвания период в рамките на прегледа
 (39)
 През разследвания период в рамките на прегледа статистическата информация от базата данни по член 14, параграф 6 от основния регламент показва, че в Съюза